Μικρόφωνο

Το μικρόφωνο είναι συσκευή που μετατρέπει τα ηχητικά κύματα σε ηλεκτρικές ταλαντώσεις. Είναι ένας μετατροπέας ενέργειας: δέχεται τη (μεταβαλλόμενη χρονικά) μηχανική ενέργεια που παράγουν τα μόρια του αέρα καθώς ταλαντώνονται, εξαναγκασμένα από την ηχητική πηγή και την μετατρέπει σε (μεταβαλλόμενη χρονικά με τον ίδιο ρυθμό) ηλεκτρική ενέργεια. H χρησιμότητά του είναι μεγάλη γιατί διαμορφώνει τα ηλεκτρικά σήματα που δέχεται, ανάλογα με την επίδραση των ηχητικών κυμάτων. Τα τελευταία χρόνια η ηχητική λειτουργία του υπολογιστή έχει αξιοποιηθεί σε πολλές, κυρίως επαγγελματικές εφαρμογές καθιστώντας πιο γρήγορη την πραγματοποίηση μιας εργασίας. Μεγάλες εταιρείες υπολογιστών παρέχουν λογισμικό και κάρτες ήχου που κάνουν χρήση της ομιλίας. Έτσι, δίνεται στον χρήστη η δυνατότητα να επικοινωνήσει μέσω του προσωπικού του υπολογιστή (και μέσω του διαδικτύου) με άλλους χρήστες καθώς και να καταγράψει την συνομιλία αυτή. Τα μικρόφωνα επίσης χρησιμοποιούνται και σε ηλεκτρονικούς λογογράφους, οι οποιοί είναι προγράμματα που "ακούν" και γράφουν τις λέξεις σε ένα αρχείο (π.χ Word), απαλλάσοντας τον χρήστη απο την διαδικασία να γράψει ο ίδιος τις λέξεις με το πληκτρολόγιο. 